U-I-290/11
Natisni
Opravilna št.:
U-I-290/11
Datum odločitve:
19. 1. 2012
ECLI:
ECLI:SI:USRS:2012:U.I.290.11
Akt:
Zakon o odvetniški tarifi (Uradni list RS, št. 67/08) (ZOdvT), 36. čl
Izrek:
Pobuda za začetek postopka za oceno ustavnosti 36. člena Zakona o odvetniški tarifi (Uradni list RS, št. 67/08) se zavrže.
Evidenčni stavek:
Pobudnik nima pravovarstvene potrebe za oceno ustavnosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice protiustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Uroš Milost, Postojna
Datum vloge:
9. 11. 2011
Vrsta odločitve:
sklep
Vrsta rešitve:
zavrženje
Dokument:
US29656
Dokument v PDF obliki:
U-I-290-11.pdf
124 KB
Prenesite datoteko
U-I-290/11-4
19. 1. 2012
S K L E P
Ustavno sodišče je v postopku za preizkus pobude Uroša Milosta, Postojna, na seji 19. januarja 2012
sklenilo:
Pobuda za začetek postopka za oceno ustavnosti 36. člena Zakona o odvetniški tarifi (Uradni list RS, št. 67/08) se zavrže.
Obrazložitev
1. Pobudnik, ki je odvetnik, izpodbija 36. člen Zakona o odvetniški tarifi (v nadaljevanju ZOdvT). Zatrjuje, da je ta določba v neskladju s 14. členom Ustave. Pravni interes utemeljuje s sklepom Okrožnega sodišča v Kopru št. Bpp 330/2011 z dne 2. 11. 2011, s katerim mu je bila odmerjena nagrada za opravljene storitve iz naslova brezplačne pravne pomoči, ter z zamudno sodbo Okrajnega sodišča v Postojni št. P 69/2011 z dne 16. 9. 2011, s katero je bila njegovi stranki priznana pravica do povračila pravdnih stroškov. Predlaga, naj Ustavno sodišče 36. člen ZOdvT razveljavi.
2. Izpodbijani predpis v času vložitve pobude ni več veljal. Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko presoja neveljavne predpise, če niso bile odpravljene posledice protiustavnosti in nezakonitosti.
3. Izpodbijani predpis ne učinkuje neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07, in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za začetek postopka za oceno ustavnosti predpisa. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodnika dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik